JUMAL KÕNELEB
Tervist! Tore kohtuda taas.
Üks asi on ka Piibli järgi kõigest muust tähtsam.
Sellest me ka täna räägime.
See on armastus.
See pole lihtsalt ilus sõna.
See on kõige olulisem asi, mis maailmaskõiksuses üldse on.
Meid on kutsutud seda armastust jagama ja selle eest hoolt kandma.
See on juba üheksas järjestikune saade armastuse teemal.
- Sellest võiks rääkida kasvõi kümnes saates.
Tean, et võibolla oleks tore juba millestki muust kuulda.
Näiteks väest, õnnistustest, tervenemisest või imedest.
Võibolla need on toredamad teemad.
Või tahaks näiteks usust kuulda.
Meil Janiga on tekkinud nende saadete pärast palvetades
tunne, et praegusel ajal peab just armastusest rääkima.
Miks see nii on?
Sest ilma armastuseta
ei toimi ükski teine Jumala Kuningriigi printsiipidest.
1. Korintlastele 13. peatükk ütleb seda tõesti kõige selgemini.
Loen esimesest salmist alates:
"Kui ma räägiksin inimeste ja inglite keeli,
aga mul ei oleks armastust,
siis ma oleksin kumisev vasknõu või kõlisev kuljus.
Ja kui mul oleks prohvetianne ja ma teaksin kõiki saladusi
ja ma tunnetaksin kõike ja kui mul oleks kogu usk,
nii et ma võiksin mägesid teisale tõsta,
aga mul ei oleks armastust, siis poleks minust ühtigi.
Ja kui ma kõik oma vara ära jagaksin ja kui ma oma ihu annaksin põletada,
aga mul ei oleks armastust, siis ma ei saavutaks midagi."
Need sõnad tõesti lõikavad südamesse,
sest need asetavad armastuse kõigest muust ettepoole.
Me soovime sageli tervendamisandi, et võiksime teha suuri imesid
või annaksime kogu vara vaestele ja teeksime midagi tähelepanuväärset,
aga Piibel ütleb siiski,
et ilma armastuseta ei oleks see midagi väärt.
Armastus on nagu eeskoda enne kõiki neid teisi asju.
Tõotustemaa on meie ees avatud,
sest Piibel ütleb, et meid on asetatud Tema armsa Poja kuningriiki.
Ma võin võtta kõik imelised Piibli tõotused endale.
Aga kõige tähtsam on minna läbi selle eeskoja,
sest ilma selleta ei pääse need asjad mu ellu.
Usk on tegev armastuse kaudu. See ongi armastus.
Armastus on nagu kardinapuu.
Kui meil on imeilusad, värvilised, lillelised kardinad,
aga kardinapuu vedeleb põrandal,
siis pole üldse vahet, kui kaunid need kardinad mul on.
Need lihtsalt vedelevad maas.
Armastus on nagu kardinapuu,
millel kõik muud Jumala vaimumaailma asjad ripuvad.
Meil on nii oluline õppida armastuse kardinapuud üles panema.
On tähtis, et armastus oleks omal kohal.
Selle kaudu toimib ka kõik muu.
Kui ma selle saate pärast palvetasin,
nägin oma vaimus tohutult suurt põldu.
See oli kogu Soome suurune põld.
Lisaks veel Rootsi, Venemaa ja Balti riigid.
Tohutult suur, ilus viljaka mullaga põld.
Aga selle põllu mullas on kivid ja kännud,
mida me ei ole jaksanud välja kaevata.
Ma tean maal elades seda asja.
Meil on ka paar sellist kändu, mida me ei ole välja kaevanud
kuigi tahaks sinna teha lillepeenart.
Ometi ma ei saa sinna lilli istutada.
Sageli tahaksime kohe saada saaki.
Me ei viitsi eriti tegeleda külviga ja veel vähem viitsime künda põldu.
Armastuse valdkond aga on just see - meie elu põllumaa kultiveerimine.
See on töö, mis tuleb ära teha.
Ma pean õppima erinevatel elualadel
ja kaevama välja kive ja vanasid kände,
et armastus võiks elada ja toimida
ning õitseda paremini, kui kunagi varem.
Kas see on ikka nii tähtis?
Kas pole tähtsam evangeliseerida, juhatada inimesi usu juurde,
tervendada haigeid ja jätta see armastuse asi vahele?
Armastamine on nii ärritav.
1. Korintlastele 13 ja üldse kogu Piibel räägib,
et meie motiivid loevad ja meie südamehoiak loeb.
Loeb see, miks me midagi teeme.
1. Korintlastele 13:13 öeldakse:
"Ent nüüd jääb usk, lootus, armastus, need kolm,
aga suurim neist on armastus."
Piibel ei lase meil põgeneda selle eest.
Kui me tõesti tahame olla Jumala sarnased
ja tahame tõesti järgida Teda, siis me ei saa põgeneda selle eest.
Armastus on kogu aeg põiki ees ja esitab meile väljakutse.
See pole ka mingi ime, sest Jumal on armastus.
Ta ei taha, et teeksime asju ilma Temata.
Armastuse kaudu tegutsev usk, armastuse kaudu tegutsev halastus
ja armastuse kaudu inimeste teenimine
kannab päriselt palju paremat vilja.
See on püsiv vili.
Paulus ütleb veel, et ta näitab meile ülevama tee.
See sõna "ülevam" on algkeeles nii vägev.
See tähendab: kõrgem, võrratum, ülivõimsalt parem.
Armastuse tee on ülivõimsalt parem tee.
Külluslik tee, võrreldamatult kõrgem, suurepärasem ja eriti hiilgav.
- See on hea väljend. Eriti lahe.
Oivaline ja kõike muud ületav.
- Tegelikult on armastuse tee väga lihtne.
Tõesti?
Vaata ise: "Armastus on pikameelne,
armastus hellitab, ta ei ole kade, armastus ei kelgi ega hoople,
ta ei otsi omakasu, ta ei ärritu.
Ta ei jäta meelde paha,
tal ei ole rõõmu ülekohtust, aga ta rõõmustab tõe üle.
Ta lepib kõigega, ta usub kõike, ta loodab kõike, ta talub kõike."
Kas see pole mitte lihtne?
Õnneks on siin juttu agape-armastusest,
mis on Jumala armastus.
Sellega on meil küll piisavalt tegemist,
kui vaadata, milline see armastuse tee tegelikult on.
Kui me sellel püsiksime, siis sellest piisaks.
Johannese 15:12: "Minu käsk on see:
armastage üksteist, nagu mina olen armastanud teid!"
Johannese 15:17:
"Selle käsu annan ma teile: armastage üksteist!"
On hea meeles pidada, et Jumala Sõna on seeme.
Ma tean, et armastuse kohta käivate kirjakohtade lugemine
toob alati kaasa pisut lootusetu tunde. - Kas tõesti?
Just sellepärast me tangimegi ennast nende kirjakohtadega,
sest Jumala Sõna on seeme, mis kannab oma liigi kohast vilja.
Kui me vaatame neid armastuse kohta käivaid kirjakohti,
siis need Piibli elavad sõnad mõjuvad armastust tekitavalt.
Armastus tuleb meile meelde, ma julgen seda rohkem välja näidata
ja oma vaimust välja lasta, kus see armastus meil olemas on.
Me räägime armastusest meelega, sest see on ravimiks armastuse alal.
Roomlastele 13:8:
"Ärgu olgu teil ühtki muud võlga kellegi vastu
kui ainult võlg üksteist armastada;
sest kes armastab teist, on Seaduse täitnud."
Sellest piisab. - Sellest piisab, kui teist armastada.
Elame ajal, millal püütakse leida patuoinaid
ja sildistada nii rahvaid kui erinevaid inimrühmi.
Me kristlastena süüdistame ja sildistame isegi teineteist.
Küll ei ole õige õpetus, küll on mingi muu viga.
Armastus vaatab pealt ja vangutab pead.
Ja see on hea, et see nii on.
Johannese 13:35:
"Sellest tunnevad kõik, et te olete minu jüngrid,
kui te üksteist armastate.”
Kui meil kristlastena on omavaheline armastus
sõltumata sellest, millisesse konfessiooni me kuulume,
siis just see on tunnistus maailma jaoks.
Mitte see, et meil on täpselt õige õpetus,
et näeme õiget moodi välja ja kuulume õigesse kogudusse.
See ei ole tunnistus selle maailma jaoks.
Hoopis see, et armastus purustab kõik sellised piirid,
kui me tõesti armastame üksteist südamest, siiralt ning ka praktikas.
See peakski olema tunnistuseks.
Meie Agape Keskuse juures on lasteaed, huviringid ja kool.
Meil on palju perekondi erinevatest kogudustest.
Ka töötajad on erinevatest kogudustest
ja neil on erinevad taustad.
Oleme pidanud palju selle üle mõtlema.
Kui me kristlastena istume ümber kohvilaua,
võib kergelt tekkida vaidlusi,
sest meil on õpetuslikult veidi erinevad arusaamad.
Me saime Issandalt käsu üksteist armastada
ja pidime enne kõike muud õppima, milline on armastus.
Oleme pidanud mõtlema selle üle,
mida peaksime tegema, kui on nii erinevad kristlased koos.
Kui tekivad vaidlused õpetuse üle, siis mida armastus ütleb?
Kuidas armastus välja näeb?
Armastus ütleb, et kõige tähtsam on omavaheline läbisaamine.
Ühesõnaga üksteise austamine.
Meil on ühine põhiline sõnum - Jeesus on ristil surnud meie eest
ja sellest piisab.
Võime arvata asjadest erinevalt, aga ei tohi teisi hukka mõista.
Me ei tohi hakata vaidlema, me ei tohi öelda halvasti.
Me ei tohi hakata asjade pärast tülitsema.
Armastus on alati see, mis peab valitsema kohvilauas.
Me järgime seda, mida Jeesus õpetas,
et õpetuslikud vaidlused on mõttetud.
Armastus on oluline, õpetuslikud vaidlused aga kasutud.
Neist pole töökeskonnas mingit kasu. - See on aga vahel pärsi keeruline.
Kui kõik selle asja ära õpivad, siis see pole enam keeruline.
Aga üldiselt on see keeruline, kuigi meil toimib see täiuslikult.
See on samas hea väljakutse.
See on hea sõnum Piiblis 1. Korintlaste kirja 13. peatükis.
See esitab meile väljakutse kasvamiseks.
Väljakutse eriti armastuse valdkonnas kasvamiseks.
Ma tean, et mul on küll selles vallas arenguruumi.
Ma ei tea sinu kohta, võibolla sa oled selles täiuslik.
On hea, et Jumala Sõna esitab meile väljakutseid.
On hea, et julgeme sel lasta endale väljakutseid esitada,
sest see tähendab seda, et peame hakkama Jumalat otsima.
Peame hakkama kasvama Tema tundmises, kes on armastus.
Kuidas see võimalik on?
Kuidas on võimalik käia armastuses,
kui meie ümber on pidevalt inimesi, kes võib-olla ei hooli sellest sõnumist?
Võibolla just need inimesed, kes elavad meile kõige lähemal,
ütlevad solvavaid sõnu.
Kui me oma lapsed ei käitu armastavalt,
kui oma abikaasa ei käitu armastavalt või ei tee seda oma isa või ema.
Kui mu kõige lähedasemad inimesed solvavad mind sügavalt,
kui olen kogenud südantpurustavat hülgamist
või isegi vägivalda,
kuidas siis on armastus võimalik?
Kui mu süda on nii katki, et ma tunnen, et ei suuda.
Kui tunnen end jalamatina, kelle peal igaüks võib trampida.
Kui kaotan ennast ja oma piirid ning põlen täielikult läbi.
Kuidas on armastus võimalik?
Olen kohanud kristlasi,
kelle jaoks armastuse keel on täiesti võõras keel.
Selline tunne nagu räägiks kogu aeg keeltes.
Need inimesed pole kunagi varem kogenud armastust
või on kogenud seda väga vähe.
Sellepärast see tundubki nagu kaunis sõnakõlks või ilus mõte,
aga see ei leia mingit kõlapinda ja tundub väga keerulisena.
See tundub võimatu koorem, mis muutub võltsiks soorituseks.
Kuidas siis leida armastust ja vabaneda "keelebarjäärist"?
Mida ma teen, kui armastus on võõrkeel mu jaoks?
Meil on eeskuju. Meie oma Issand Jeesus.
Teda halvustati ja Tema peale sülitati.
Tema oma perekond mõtles, et Ta on hulluks läinud.
Kogudus tahtis ta hoopis ära tappa.
Meil nii halbu kogudusi polegi.
Tal ei olnud kedagi toeks ja lõpuks löödi Ta risti.
Mida Ta ütles, kui Ta risti löödi?
Isa, anna neile andeks, sest nad ei tea, mida nad teevad!”
Ka siis oli Jeesuse süda täis armastust.
Võid mulle muidugi öelda, et see oli ju Jeesus.
Muidugi suutis Jeesus Jumala Pojana sedasi teha.
Vaata, mida Jeesus ütleb Johannese 5:30:
"Mina ei saa iseenesest teha midagi." See on nii lohutav.
"Ma mõistan kohut nõnda, nagu ma kuulen,
ja minu otsus on õiglane, sest ma ei otsi oma tahtmist,
vaid tema tahtmist, kes minu on saatnud."
Johannese 15:4:
"Jääge minusse, ja mina jään teisse.
Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge."
Esimeses kohas ütleb Johannes otse, et me armastame sellepärast,
et Tema on meid enne armastanud.
Küsimus pole meie armastuses
ega meie vanemate armastuses meie vastu.
Asi pole meie sõprade armastuses ega üldse meie - inimeste armastuses,
vaid küsimus on Jumala armastuses.
See on vabastav tõde, olgu su minevik kuitahes katkine.
Kui oledki ilma inimeste armastusest, on Jumala armastus sellest kõrgemal.
Jumal on võimeline armastama
ja sina suudad vastu võtta Tema agape-armastust,
mis on tingimusteta ja täiuslik.
Armastus, mis tõesti ajab minema kogu hirmu.
See pole inimeste vägi, see on Jumala vägi.
Minu ülesanne on püsida Temas.
"Nii nagu oks ei suuda kanda vilja omaette,
kui ta ei jää viinapuu külge,
nõnda ka teie, kui te ei jää minu külge."
Ma tohin püsida Temas,
võin ennast Temasse mähkida ja Temasse peitu pugeda.
Minna ja olla Tema sees.
Tõsta oma pilgu Tema peale ja täituda Temaga.
Täituda Tema Sõnaga, panustada Temasse,
mõtiskleda Tema peale ja olla Temas.
Tankida Temas, nautida Teda ja armastada Teda.
See ongi minu ülesanne.
Sa ei pea ponnistama, et armastada.
Tahame ka endale esitada väljakutse armastuse leidmiseks.
Jumal on armastus ja Ta tõesti on seda alati.
Tema armastus on tingimusteta, puhas ja see ei saa otsa.
Me ütleme küll otse, et vajame Teda kogu aeg.
Ta on allikaks meile ja kogu Agape Keskusele.
Nii kaua, kui püsime Temas ja Tema lähedal, tuleb see ka välja.
Kui püsime Tema ligiolus
ja Tema Püha Vaimu ligiolus, kes on armastus,
siis võimegi armastada ja püsida armastuses.
See on imeline ja kannab imelist vilja sinu elus ja kõikide eludes sinu ümber.
Otsi Teda, kuni õpid Teda tundma. - Aamen.
Palvetame koos sinuga.
Aitäh Isa, et võime paluda oma rahva eest.
Seda on kaua aega palutud usus seistes.
Saada armastuse ärkamine sellele maale!
Tahan täna paluda armastuse ärkamist sellele maale.
Alusta seda äratust Kristuse enese ihust.
Alusta Issand seda kogudustest.
Tulgu esile armastuse ärkamine, mis murrab kõik eraldavad seinad
ja toob vabaduse, õnnistuse ning Sinu ligiolu.
Tulgu armastuse ärkamine üle kogu Soome, Jeesuse nimel.
Issand, tänu, et võime kristlastena
seista ühendusse ja olla osaduses.
Issand, tänu, et see nõuab vaid väikest kursimuutust südames
mõistmaks, et me oleme üks ihu ja sama rahvas.
Issand, aitäh, et Sa aitad meid tõesti armastada üksteist
nagu Sa oled meid palunud seda teha.
Aitäh Issand, et Sa aitad meid üle koguduste piiride
peegeldama üksteisele konkreetselt armastust.
Anna meile selline julgus, Issand! Anna meile selline julgus.
Peetruski palvetas: "Anna meile julgust!"
Anna julgust Soome rahvale, et osutada teineteisele armastust.
Anna meile selleks julgust ja aita meil astuda armastuse samme.
Astuda argielu keskel iga päev mõni armastuse samm.
Halleluuja, aamen. - Jeesuse nimel, aamen.
Inimestena muretseme ja kiirustame sageli ilma asjata.
Tõeliselt kiire on vaid ühe asjaga - evangeeliumi kuulutamisega.
On ikka veel kodusid ja inimesi,
kes ei ole kunagi kuulnud evangeeliumi.
TV7 jõuab nüüd juba kogu maailma.
TV7't võib vaadata interneti kaudu kogu maailmas.
Tule ka sina toetama seda telekanalit,
et evangeelium jõuaks kõigi inimesteni.
Võid helistada 900 1777. Kõne hind Eestis 7 eurot.
Võid kasutada ka kontonumbreid, mida näed peatselt ekraanil.
Igaüks meist võib olla osaline evangeeliumi kuulutamises.
Tule osalema Jeesuse nimel!
Annetustelefon: 900 1777 (hind 7 euri) Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin